《野步》
宋代·李正民

步屧寻春日正暄，杖藜徐步小桥边。身如柳惠人皆识，名比韩康世漫传。

雪压寒梅枝袅袅，烟笼脩竹翠娟娟。途穷兴尽空回首，却见招提独岿然。

作者简介：宋扬州人，字方叔。李定孙。徽宗政和二年进士。历官中书舍人。出为两浙、江西、湖南抚谕使，具奏官吏能否，民事冤抑，听陈诉，为申理。以奉使称职，除给事中、吏部侍郎。历江西路提刑，以徽猷阁待制知吉州，奉祠归。有《己酉航海记》、《大隐集》。